《万竹乃竹洲曾孙也万竹子常新恩弃儒於乾明入》
宋代·杨公远

洲上檀栾竹万竿，此君得所一般般。
根虽易地终无异，操直参天也不难。
冠借皮为疑斗灿，杖凭枝作觉龙寒。
步虚词罢幽閒处，好勘黄庭悟寸丹。

作者简介：杨公远（一二二七～？）（生年据本集卷上《生朝（己巳）》“初度今朝四二年”、卷下《初度（丙戌）》“今朝六十从头起”推定），字叔明，号野趣居士，歙（今安徽歙县）人。善诗工画。终生未仕，以诗画游士大夫间。有《野趣有声画》二卷。事见本集卷首宋吴龙翰序、卷末方回跋，《元书》卷八九《方回传》附。　杨公远诗，以影印文渊阁《四库全书》本为底本（校以清刻本，无异文）。